SET ปิดเช้าดิ่งหนัก46จุด วิตกไวรัสโคโรนา-ร่างพ.ร.บ.งบประมาณปี 63 ล่าช้า บ่ายส่อหลุด1,520!
SET ปิดเช้าดิ่งหนัก46จุด วิตกไวรัสโคโรนา-ร่างพ.ร.บ.งบประมาณปี 63 ล่าช้า บ่ายส่อหลุด1,520! โดยดัชนีช่วงเช้าปิดที่ระดับ 1,523.78 จุด ลดลง 45.77 จุด หรือ 2.92% มูลค่าการซื้อขาย 4.18 หมื่นล้านบาท
27 ม.ค. 2563

ผู้สื่อข่าวรายงานว่า ดัชนีช่วงเช้าปิดที่ระดับ 1,523.78 จุด ลดลง 45.77 จุด หรือ 2.92% มูลค่าการซื้อขาย 4.18 หมื่นล้านบาท
10 หุ้นกดดัชนีเช้านี้

ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) เปิดเผยว่า ตลาดหุ้นไทยเช้านี้ปรับตัวลงมากกว่าที่คาด และมากกว่าตลาดอื่นในภูมิภาคเอเชีย อย่างตลาดหุ้นญี่ปุ่นติดลบแค่ 1.8%  ขณะที่หลายตลาดในภูมิภาคปิดทำการ รับผลจากการแพร่ระบาดเชื้อไวรัสโคโรนาสายพันธุ์ใหม่ในประเทศจีน และยังวิตกในเรื่องร่าง พ.ร.บ.งบประมาณรายจ่ายประจำปีงบประมาณ พ.ศ. 2563 ที่อาจล่าช้าด้วย
อย่างไรก็ดี ยังต้องติดตามสถานการณ์โรคระบาด และติดตามดูศาลรัฐธรรมนูญจะพิจารณาอย่างไรในกรณี ส.ส.เสียบบัตรลงคะแนนแทนกันในการลงมติร่าง พ.ร.บ.งบประมาณรายจ่ายประจำปีงบประมาณ พ.ศ. 2563 รวมถึงยังต้องติดตามการทยอยประกาศผลประกอบการของบริษัทจดทะเบียนต่อไปด้วย
สำหรับแนวโน้มการลงทุนในช่วงบ่ายนี้ น.ส.ธีรดา กล่าวว่า ตลาดฯคงจะเงียบเหงาหลังไม่มีปัจจัยบวกเข้ามาหนุน ทำให้ตลาดฯยังคงติดลบต่อไป โดยมีแนวรับ 1,520 และ 1,510 จุด ส่วนแนวต้าน 1,540 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
AOT   มูลค่าการซื้อขาย 3,803.19 ล้านบาท  ปิดที่  68.50 บาท ลดลง  3.00 บาท
PTT   มูลค่าการซื้อขาย 2,307.86 ล้านบาท  ปิดที่  43.75 บาท ลดลง  1.50 บาท
BAM   มูลค่าการซื้อขาย 2,293.67 ล้านบาท  ปิดที่  27.00 บาท เพิ่มขึ้น 0.50 บาท
PTTEP มูลค่าการซื้อขาย 1,482.08 ล้านบาท  ปิดที่ 123.00 บาท ลดลง  5.50 บาท
ACE   มูลค่าการซื้อขาย 1,393.44 ล้านบาท  ปิดที่   3.00 บาท ลดลง  0.20 บาท